CELEX: 62009CJ0508
Language: hu
Date: 2011-03-03
Title: A Bíróság (nyolcadik tanács) 2011. március 3-i ítélete. # Európai Bizottság kontra Olasz Köztársaság. # Tagállami kötelezettségszegés - Vadon élő madarak védelme- 79/409/EGK irányelv - Eltérések a vadon élő madarak védelmének rendszerétől. # C-508/09. sz. ügy

A Bíróság (nyolcadik tanács) 2011. március 3‑i ítélete – Bizottság kontra Olaszország
      (C‑508/09. sz. ügy)
      „Tagállami kötelezettségszegés – Vadon élő madarak védelme – 79/409/EGK irányelv – Eltérések a vadon élő madarak védelmének rendszerétől”
      1.                     Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás –
            A kifogásoknak az indokolással ellátott véleményt követő, a nemzeti jogszabályok módosítása miatt történő kiigazítása – Megengedhetőség
            (EUMSZ 258. cikk) (vö. 19–20. pont)
      2.                     Környezet – A vadon élő madarak védelme – 79/409 irányelv – A tagállamok általi végrehajtás – A védett állatfajok megölési
            és befogási tilalmától való eltérések – Feltételek – Más kielégítő megoldás hiányára a nemzeti jogszabályban való hivatkozás
            – Hiány – Kötelezettségszegés (79/409 tanácsi irányelv, 5. cikk, a) pont és 9. cikk) (vö. 29–30. pont)
      3.                     Környezet – A vadon élő madarak védelme – 79/409 irányelv – A tagállamok általi végrehajtás – A védett állatfajok megölési
            és befogási tilalmától való eltérések – Feltételek – A hatáskörrel rendelkező hatóságnak az irányelv indokolására, feltételeire
            és követelményeire hivatkozó, pontos és megfelelő indokolást tartalmazó határozata – Az irányelvben kimondott feltételek tiszteletben
            tartását elmulasztó regionális szabályozás – Kötelezettségszegés (79/409 tanácsi irányelv, 5. cikk, a) pont és 9. cikk, (1)
            és (2) bekezdés (vö. 36–38. pont)
      Tárgy
      
         
               Tagállami kötelezettségszegés – A vadon élő madarak védelméről szóló, 1979. április 2‑i 79/409/EGK tanácsi irányelv (HL L 103.,
                  1. o.; magyar nyelvű különkiadás 15. fejezet, 1. kötet, 98. o.) 9. cikkének megsértése – Eltérések – Szardínia tartomány.
               
            Rendelkező rész
      1)         Mivel Szardínia tartomány olyan szabályozást fogadott el és alkalmazott, amely a vadon élő madarak védelmének rendszerétől
         a vadon élő madarak védelméről szóló, 1979. április 2‑i 79/409/EGK tanácsi irányelv 9. cikkében rögzített feltételeket sértő
         eltérést tesz lehetővé, az Olasz Köztársaság nem teljesítette az ezen irányelv 9. cikkéből eredő kötelezettségeit.
      
      2)         A Bíróság az Olasz Köztársaságot kötelezi a költségek viselésére.